
DR 31.3.2016                                                                  71                   

 

Sub penggal ini turut memperuntukkan perkara-perkara berhubung peletakan 
jawatan, pemecatan juruaudit serta keperluan untuk memaklumkan pendaftar berhubung 
perkara tersebut.  

 Penggal 4 mengadakan peruntukan berkenaan tanggung rugi dan insurans bagi 
pegawai syarikat termasuk pengarah dan juruaudit.  

 Penggal 5 mengandungi peruntukan berkenaan tatacara mesyuarat dan ketetapan 
syarikat serta perkara-perkara yang berkaitan dan terbahagi kepada sembilan sub penggal.  

 Sub penggal 1 menjelaskan bagaimana ketetapan syarikat persendirian boleh 
diluluskan dalam mesyuarat anggota syarikat atau secara edaran manakala ketetapan 
syarikat berhad hanya boleh diluluskan dalam mesyuarat anggota. Sub penggal ini juga 
menggariskan jenis-jenis ketetapan dan prosedur untuk meluluskan sesuatu ketetapan.  

 Sub penggal 2 memperuntukkan perkara-perkara berhubung ketetapan bertulis 
yang hanya terpakai kepada syarikat persendirian dan prosedur yang berkaitan.  

 Sub penggal 3 pula memperuntukkan perkara-perkara berhubung prosedur 
meluluskan ketetapan dalam mesyuarat anggota.   

 Sub penggal 4 menjelaskan perkara-perkara berhubung notis mesyuarat termasuk 
tempoh notis, perkara-perkara yang hendak dimasukkan ke dalam notis serta perkara 
berkaitan.  

 Sub penggal 5 pula memperkatakan perkara berhubung prosedur mesyuarat 
termasuk mengadakan mesyuarat melebihi dari satu tempat pelantikan pengerusi 
mesyuarat dan hak perwakilan bagi menghadiri mesyuarat.  

 Sub penggal 6 menjelaskan perkara-perkara berhubung pelantikan proksi serta 
hak mereka ketika menghadiri mesyuarat.  

 Sub penggal 7 pula menyentuh perkara-perkara berhubung mesyuarat kelas 
sesuatu syer.  

 Sub penggal 8 memberi penjelasan berhubung keperluan syarikat awam untuk 
mengadakan mesyuarat agung tahunan serta perkara-perkara yang dibincangkan  dalam 
mesyuarat tersebut.   

 Sub penggal 9 pula menjelaskan kewajipan untuk menyimpan rekod ketetapan 
dan perjalanan mesyuarat yang menjadi bukti bahawa keputusan berhubung sesuatu 
ketetapan itu telah dibuat atau sebaliknya.  

 Penggal 6 mengandungi peruntukan berkenaan remedi yang menjelaskan 
peraturan berhubung penindasan hak atau operation seseorang pemegang syer serta 
pemakaian tindakan derivative statutory atau statutory derivative action oleh pihak-pihak 
tertentu.  

 Penggal 7 memberikan penjelasan berhubung gadaian, perkiraan dan penyusunan 
semula dan penerimaan serta terbahagi kepada tiga sub penggal.  

 Sub penggal 1 menjelaskan keperluan syarikat untuk memaklumkan kepada 
pendaftar berhubung butiran gadaian yang dibuat oleh syarikat dalam tempoh tertentu 
untuk tujuan pendaftaran. Sub penggal ini juga memperincikan jenis-jenis gadaian yang 
perlu didaftarkan serta keperluan untuk memaklumkan kepada pendaftar terhadap 
sebarang perubahan berkaitan gadaian yang telah didaftarkan termasuk penyelesaian 
gadaian tersebut.  

 Sub penggal 2 pula menjelaskan perkara-perkara berhubung perkiraan dan 
penyusunan semula, arrangement and reconstruction dengan memberikan kuasa kepada 
mahkamah untuk meluluskan pelan perkiraan atau penyusunan semula yang dipersetujui 
oleh syarikat, anggota-anggota dan pemiutangnya.   

 Sub penggal ini memberikan kuasa kepada mahkamah untuk memberi tempoh 
tidak melebihi 3 bulan bagi menjayakan pelan yang dicadangkan.  

 Sub penggal 3 pula memberikan peruntukan berhubung penerima atau penerima 
dan pengurus, receiver atau receiver and manager. Sub penggal ini menjelaskan kelayakan 
dan kategori orang-orang yang boleh dilantik sebagai penerima atau penerima dan 
pengurus serta cara-cara pelantikan.  



Sub penggal ini turut memperuntukkan perkara-perkara berhubung peletakan jawatan, pemecatan juruaudit serta keperluan untuk memaklumkan pendaftar berhubung perkara tersebut. Penggal 4 mengadakan peruntukan berkenaan tanggung rugi dan insurans bagi pegawai syarikat termasuk pengarah dan juruaudit. Penggal 5 mengandungi peruntukan berkenaan tatacara mesyuarat dan ketetapan syarikat serta perkara-perkara yang berkaitan dan terbahagi kepada sembilan sub penggal. Sub penggal 1 menjelaskan bagaimana ketetapan syarikat persendirian boleh diluluskan dalam mesyuarat anggota syarikat atau secara edaran manakala ketetapan syarikat berhad hanya boleh diluluskan dalam mesyuarat anggota. Sub penggal ini juga menggariskan jenis-jenis ketetapan dan prosedur untuk meluluskan sesuatu ketetapan. Sub penggal 2 memperuntukkan perkara-perkara berhubung ketetapan bertulis yang hanya terpakai kepada syarikat persendirian dan prosedur yang berkaitan. Sub penggal 3 pula memperuntukkan perkara-perkara berhubung prosedur meluluskan ketetapan dalam mesyuarat anggota. Sub penggal 4 menjelaskan perkara-perkara berhubung notis mesyuarat termasuk tempoh notis, perkara-perkara yang hendak dimasukkan ke dalam notis serta perkara berkaitan. Sub penggal 5 pula memperkatakan perkara berhubung prosedur mesyuarat termasuk mengadakan mesyuarat melebihi dari satu tempat pelantikan pengerusi mesyuarat dan hak perwakilan bagi menghadiri mesyuarat. Sub penggal 6 menjelaskan perkara-perkara berhubung pelantikan proksi serta hak mereka ketika menghadiri mesyuarat. Sub penggal 7 pula menyentuh perkara-perkara berhubung mesyuarat kelas sesuatu syer. Sub penggal 8 memberi penjelasan berhubung keperluan syarikat awam untuk mengadakan mesyuarat agung tahunan serta perkara-perkara yang dibincangkan dalam mesyuarat tersebut. Sub penggal 9 pula menjelaskan kewajipan untuk menyimpan rekod ketetapan dan perjalanan mesyuarat yang menjadi bukti bahawa keputusan berhubung sesuatu ketetapan itu telah dibuat atau sebaliknya. Penggal 6 mengandungi peruntukan berkenaan remedi yang menjelaskan peraturan berhubung penindasan hak atau operation seseorang pemegang syer serta pemakaian tindakan derivative statutory atau statutory derivative action oleh pihak-pihak tertentu. Penggal 7 memberikan penjelasan berhubung gadaian, perkiraan dan penyusunan semula dan penerimaan serta terbahagi kepada tiga sub penggal. Sub penggal 1 menjelaskan keperluan syarikat untuk memaklumkan kepada pendaftar berhubung butiran gadaian yang dibuat oleh syarikat dalam tempoh tertentu untuk tujuan pendaftaran. Sub penggal ini juga memperincikan jenis-jenis gadaian yang perlu didaftarkan serta keperluan untuk memaklumkan kepada pendaftar terhadap sebarang perubahan berkaitan gadaian yang telah didaftarkan termasuk penyelesaian gadaian tersebut. Sub penggal 2 pula menjelaskan perkara-perkara berhubung perkiraan dan penyusunan semula, arrangement and reconstruction dengan memberikan kuasa kepada mahkamah untuk meluluskan pelan perkiraan atau penyusunan semula yang dipersetujui oleh syarikat, anggota-anggota dan pemiutangnya. Sub penggal ini memberikan kuasa kepada mahkamah untuk memberi tempoh tidak melebihi 3 bulan bagi menjayakan pelan yang dicadangkan. Sub penggal 3 pula memberikan peruntukan berhubung penerima atau penerima dan pengurus, receiver atau receiver and manager. Sub penggal ini menjelaskan kelayakan dan kategori orang-orang yang boleh dilantik sebagai penerima atau penerima dan pengurus serta cara-cara pelantikan.